ET Euroopa Liidu Teataja L 87/10

NÕUKOGU OTSUS,

17. märts 2008,

milles käsitletakse Euroopa Ühenduse ja Maroko Kuningriigi vahelise lennuühenduse teatavaid aspekte käsitleva lepingu I ja II lisa muutva protokolli sõlmimist, et võtta arvesse Bulgaaria Vabariigi ja Rumeenia ühinemist Euroopa Liiduga

(2008/275/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikli 80 lõiget 2 koostoimes artikli 300 lõikega 2, lõike 3 esimese lõiguga ja lõikega 4,

võttes arvesse komisjoni ettepanekut,

võttes arvesse Euroopa Parlamendi arvamust, (1)

ning arvestades järgmist:

(1) Bulgaaria Vabariik ja Rumeenia kirjutasid Maroko Kuningriigiga alla kahepoolsed lennunduslepingud vastavalt 14. oktoobril 1966 ja 6. detsembril 1971.

(2) Komisjon on pidanud kolmandate riikidega läbirääkimisi olemasolevate kahepoolsete lepingute teatavate sätete asendamiseks ühenduse lepinguga.

(3) Euroopa Ühenduse ja Maroko Kuningriigi vaheline lennuühenduse teatavaid aspekte käsitlev leping (2) (edaspidi „horisontaalleping”) kirjutati alla Brüsselis 12. detsembril 2006 ning seda on ajutiselt kohaldatud sellest kuupäevast alates.

(4) Bulgaaria Vabariigi ja Rumeenia Euroopa Liiduga ühinemise leping (3) kirjutati alla Luxembourgis 25. aprillil 2005 ja see jõustus 1. jaanuaril 2007.

(5) Et võtta arvesse kahe uue liikmesriigi ühinemist, on vaja horisontaallepingu I ja II lisa protokolliga muuta.

(6) Euroopa Ühenduse ja Maroko Kuningriigi vahelist lennuühenduse teatavaid aspekte käsitlevat lepingut muutev protokoll parafeeriti19. märtsil 2007.

(7) Kõnealune protokoll tuleks heaks kiita,

ON TEINUD JÄRGMISE OTSUSE:

Artikkel 1

Protokoll, millega muudetakse Euroopa Ühenduse ja Maroko Kuningriigi vahelise lennuühenduse teatavaid aspekte käsitleva lepingu I ja II lisa (edaspidi „protokoll”), on ühenduse nimel heaks kiidetud.

Protokolli tekst on lisatud käesolevale otsusele.

Artikkel 2

Nõukogu eesistujal edastab ühenduse nimel protokolli artikliga 3 ette nähtud teate. (4)

Brüssel, 17. märts 2008 Nõukogu nimel eesistuja I. JARC

(1) 11. detsembri 2007. aasta arvamus (Euroopa Liidu Teatajas seni avaldamata).

(2) ELT L 386, 29.12.2006, lk 18.

(3) ELT L 157, 21.6.2005, lk 11.

(4) Protokolli jõustumise kuupäev avaldatakse Euroopa Liidu Teatajas nõukogu peasekretariaadi poolt.

ET Euroopa Liidu Teataja L 87/11

PROTOKOLL,

millega muudetakse Euroopa Ühenduse ja Maroko Kuningriigi vahelise lennuühenduse teatavaid aspekte käsitleva lepingu I ja II lisa

EUROOPA ÜHENDUS

ühelt poolt ja

MAROKO KUNINGRIIK

teiselt poolt,

edaspidi „lepinguosalised”,

võttes arvesse Bulgaaria ja Rumeenia ning Maroko Kuningriigi vahelisi lepinguid, mis kirjutati alla vastavalt 14. oktoobril 1966 Rabatis ja 6. detsembril 1971 Bukarestis,

võttes arvesse Euroopa Ühenduse ja Maroko Kuningriigi vahelist lennuühenduse teatavaid aspekte käsitlevat lepingut, mis kirjutati alla Brüsselis 12. detsembril 2006 (edaspidi „horisontaalleping”),

võttes arvesse Bulgaaria Vabariigi ja Rumeenia ühinemist Euroopa Liiduga ja seega ka Euroopa Ühendusega 1. jaanuaril 2007,

ON KOKKU LEPPINUD JÄRGMISES:

Artikkel 1

Horisontaallepingu I lisa punktile a lisatakse järgmised sätted:

„— Bulgaaria Rahvavabariigi ja Maroko Kuningriigi vaheline lennutranspordi leping, allkirjastatud Rabatis 14. oktoobril 1966 (edaspidi „Maroko–Bulgaaria leping”);

— Rumeenia Sotsialistliku Vabariigi valitsuse ja Maroko Kuningriigi vaheline tsiviillennutranspordi leping, allkirjastatud Bukarestis 6. detsembril 1971 (edaspidi „Maroko–Rumeenia leping”),

muudetud 29. veebruaril 1996. aastal Rabatis allkirjastatud vastastikuse mõistmise memorandumiga.”.

Artikkel 2

Horisontaallepingu II lisale lisatakse järgmised sätted:

punkti a (liikmesriigipoolne määramine): „— Maroko–Rumeenia lepingu artikkel 3.”;

punkti b (tegevus- või muude lubade andmisest keeldumine, nende tühistamine, peatamine või piiramine): „— Maroko–Bulgaaria lepingu artikkel 7; — Maroko–Rumeenia lepingu artiklid 3 ja 4.”;

punkti c (halduskontroll): „— Maroko–Bulgaaria lepingu artikkel 8.”;

punkti d (lennukikütuse maksustamine): „— Maroko–Bulgaaria lepingu artikkel 3; — Maroko–Rumeenia lepingu artikkel 8.”;

punkti e (Euroopa Ühenduse sisesed veotariifid): „— Maroko–Bulgaaria lepingu artikkel 16; — Maroko–Rumeenia lepingu artikkel 7.”.

Artikkel 3

Käesolev protokoll jõustub kuupäeval, mil lepinguosalised on teineteisele teatanud, et nad on lõpetanud protokolli jõustumiseks vajalikud riigisisesed menetlused.

Artikkel 4

Käesolev protokoll sõlmitakse bulgaaria, eesti, hispaania, hollandi, iiri, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi, ungari ja araabia keeles, kusjuures kõik tekstid on võrdselt autentsed.